આ પ્રોજેક્ટ ગત્તવર્ષે નિષ્ફળ જવા પાછળનું કારણ વાદળોમાં ભેજ નહી હોવાનું કહેવાયું હતું. તે સમયે ચોમાસાનો છેલ્લો તબક્કો હતો. જો કે આ વર્ષે મહારાષ્ટ્ર સરકારે ચોમાસાની શરૂઆત થતાની સાથે જ આ પ્રોજેક્ટ અંગે કામ કરશે. સરકાર દ્વારા ચાલુ વર્ષે જુનથી માંડીને ઓગષ્ટ સુધી ક્લાઉડ સીડિંગ કરવા માટેની યોજના બનાવાઇ રહી છે. ક્લાઉડ સીડિંગ તે પ્રક્રિયા છે જેનાં હેઠળ કૃત્રીમ વરસાદનાં ઉદ્દેશ્યથી વાદળોમાં કૃત્રીમ નાભિક કેન્દ્રોને ઉત્પન્ન કરવામાં આવે છે. જેના પર લઘુ હિમકણોનાં એકત્રીત થવાથી વરસાદ પડે છે.